cyanic-selkie/wikianc huggingface dataset:
Αλκαέστ
Ετυμολογία
Η συνταγή του ίδιου του Παράκελσου βασιζόταν στο οξείδιο του ασβεστίου, το οινόπνευμα και το ανθρακικό κάλιο. Αυτός ο συνδυασμός χρησιμοποιείται ακόμα και σήμερα από πολλούς χημικούς: μετά από λουτρό σε υδροξείδιο του καλίου με αιθανόλη τα γυάλινα σκεύη του εργαστηρίου καθαρίζουν τελείως, με τη διάλυση κάθε ακαθαρσίας. Ο Παράκελσος πίστευε ότι το αλκαέστ συνδεόταν με τη φιλοσοφική λίθο.
Προβλήματα με την έννοια
Το σοβαρότερο ίσως δυνητικό πρόβλημα με την έννοια του αλκαέστ είναι ότι, αν διαλύει τα πάντα, τότε δεν θα μπορεί να κρατηθεί μέσα σε δοχείο, επειδή θα το διέλυε. Ωστόσο, ο αλχημιστής Ειρηναίος Φιλαλήθης συγκεκριμενοποίησε την έννοια στο ότι το αλκαέστ διέλυε μόνο σύνθετα υλικά/ουσίες στα στοιχειώδη συστατικά τους. Επομένως ένα δοχείο κατασκευασμένο από ένα καθαρό στοιχείο (όπως ο μόλυβδος) δεν θα διαλυόταν από το αλκαέστ. Στη σύγχρονη εποχή το νερό αποκαλείται μερικές φορές «γενικός διαλύτης» ή «παγκόσμιος διαλύτης», επειδή μπορεί να διαλύσει πολύ μεγάλη ποικιλία ουσιών, εξαιτίας της μεγάλης πολικότητας του μορίου του και του επαμφοτερίζοντα χαρακτήρα του.
Ο διάδοχος του Παράκελσου
Μετά την εποχή του Παράκελσου, ο Φραγκίσκος Μερκούριος φαν Χέλμοντ ενδιαφέρθηκε για τον μετασχηματισμό των μετάλλων, για τεχνικές διαχωρισμού των καθαρών από τα ανάμικτα μέρη της φύσεως και, ιδίως, για μια ουσία, που αποκαλούσε «το υγρό αλκαέστ». Δεχόταν ότι αυτή η ουσία ήταν ένα από τα μεγαλύτερα μυστικά του Παράκελσου και αναφερόταν σε αυτό ως «αδιάφθορο διαλύον ύδωρ», που μπορούσε να αναγάγει κάθε σώμα στις πρώτες ύλες του.
Ρωµιάνικο κόμμα
Το Ρωµιάνικο κόμμα ήταν ο ένας από τους δύο πολιτικούς σχηματισμούς της Ζακύνθου, ο άλλος ήταν ο Λομπαρδιανός.
Ιδρύθηκε το 1880 από τον Σπυρίδωνα Ρώμα ο οποίος το 1879 είχε εκλεγεί ήδη βουλευτής Ζακύνθου, και η ονομασία του προέρχεται από το όνομα της οικογένειας Ρώμα. Ο σχηματισμός έπαψε να υπάρχει το 1940 με την κήρυξη του Β΄παγκοσμίου πολέμου.
Εξωτερικοί σύνδεσμοι
* Κατηγορία:Πολιτική ιστορία της Ελλάδας Κατηγορία:Ζάκυνθος
Ζίβα
thumb|150px|Απεικόνιση της θεότητας Ζίβα ή Σίβα
Η Ζίβα ή Σίβα (Živa, Šiva, Siwa, Żiwia) είναι στη σλαβική μυθολογία η θεότητα του έρωτα και της γονιμότητας, που δε θα πρέπει να συγχέεται με την ινδουιστική θεότητα Σίβα.
Η λατρεία της επεκτεινόταν στην περιοχή της σημερινής Πολωνίας, Τσεχίας, Σλοβακίας, Γερμανίας και Σλοβενίας, προτού εξαπλωθεί ο Χριστιανισμός.
Η αντίστοιχη αρσενική θεότητα ήταν ο Σίμπογκ, θεός του έρωτα και του γάμου. Θεωρούνταν σύζυγος του Νταζβόγ, με τον οποίο διαμόρφωναν ένα δίδυμο που συμβολιζόταν με ένα περιστέρι.
Αναφέρεται στα Σλαβικά Χρονικά του Έλμοντ του Μπόσαου ως Siwa dea Polaborum. Η παλαιότερη περιγραφή της θεότητας βρίσκεται στα Σαξονικά Χρονικά:
Περιγράφεται ως μια γυναίκα με μακριά μαλλιά, γυμνή, κρατώντας φρούτα στα χέρια της.
Αστρονομία
Ο αστεροειδής 140 Σίβα έχει πάρει το όνομά του από αυτή τη θεότητα.
Χάντσον (αποσαφήνιση)
Το όνομα Χάντσον (αγγλικά Hudson) μπορεί να αναφέρεται:
Ελίζαμπεθ Κάβεντις, Κόμισσα του Ντέβονσαϊρ
Η Ελίζαμπεθ, Κόμισσα του Ντέβονσαϊρ (1619 - 19 Νοεμβρίου 1689) ήταν η σύζυγος του Ουίλιαμ Κάβεντις, 3ου Κόμη του Ντέβονσαϊρ.
Ήταν ένα από τα δώδεκα παιδιά του Ουίλιαμ Σέσιλ, 2ου Κόμη του Σόλσμπερι και της πρώην συζύγου του, της Λαίδης Αικατερίνης Χάουαρντ.
Στις 4 Μαρτίου 1639, παντρεύτηκε τον Κόμη του Ντέβονσαϊρ. Το ζευγάρι είχε τρία παιδιά:
Ζούσαν στο Τσάτσγουορθ Χάουζ. Όντας βασιλικός, ο κόμης έφυγε από τη χώρα κατά τη διάρκεια του Αγγλικού εμφυλίου πολέμου ώστε να προστατεύσει την οικογένειά του, και μετακόμισε στο σπίτι της μητέρας του στο Λάτιμερ του Μπάκιγχαμσιρ, επιστρέφοντας στο Τσάτσγουορθ   μόνο μετά την Αποκατάσταση.
Η Κόμισσα πέθανε σε ηλικία περίπου εβδομήντα ετών και θάφτηκε στο παρεκκλήσι του Ερρίκου VII στο Αβαείο του Γουέστμινστερ.
Παραπομπές
Κατηγορία:Αγγλίδες κόμισσες
Φωκαΐς
Η Φωκαΐς ήταν ένα από τα χαμένα σήμερα επικά ποιήματα, γραμμένο γύρω στον 7ο π.Χ. αιώνα. Το περιεχόμενο του μας είναι παντελώς άγνωστο.
Παραπομπές
Κατηγορία:Αρχαία ελληνικά έπη Κατηγορία:Όμηρος
Συγκρότημα εκτοξεύσεων 1
Το συγκρότημα εκτοξεύσεων πυραύλων με τον αριθμό LC-1 στο ακρωτήριο Κανάβεραλ ήταν στρατιωτική (και όχι διαστημική) βάση της Πολεμικής Αεροπορίας στην περιοχή του νησιού Μέριτ στην Φλόριντα.
Ιστορικό
Βρίσκεται στο ανατολικό άκρο του Κέιπ Κανάβεραλ και ανήκει στο σύμπλεγμα συγκροτημάτων LC-2, LC-3 και LC-4 για την εκτόξευση των διηπειρωτικών βαλλιστικών βλημάτων Snark.
Χτίστηκε στις αρχές της δεκαετίας του 1950.
Πρώτη εκτόξευση έγινε με δοκιμαστικό πύραυλο Snark στις 13 Ιανουαρίου 1955. Χρησιμοποιήθηκε μέχρι το 1960 και μεταβλήθηκε αργότερα σε αεροδρόμιο για ελικόπτερα για την εξυπηρέτηση του προγράμματος Mercury.
Τελευταία χρησιμοποιήθηκε τη δεκαετία του 1980 για αποστολές αεροστάτων ραντάρ.
Εξωτερικοί σύνδεσμοι
Κατηγορία:Συγκροτήματα εκτόξευσης πυραύλων Κέιπ Κανάβεραλ
Στρουμφάκια (ταινία)
Στρουμφάκια (αγγλικά: The Smurfs) είναι αμερικανική κωμική περιπέτεια κινουμένων σχεδίων σε συνδυασμό με ζωντανούς χαρακτήρες παραγωγής 2011 σε σκηνοθεσία Ράτζα Γκόσνελ και σε σενάριο των Τζέι Ντέιβιντ Στεμ και Ντέβιντ Ν. Γουέις. Η ταινία είναι βασισμένη στη σειρά βιβλίων κόμικ Les Schtroumpfs του Peyo και στην ομώνυμη τηλεοπτική σειρά κινουμένων σχεδίων του 1981. Πρωταγωνιστούν οι Νιλ Πάτρικ Χάρις, Τζέιμα Μέις, Χανκ Αζάρια και Σοφία Βεργάρα και ακούγονται οι Τζόναθαν Γουίντερς, Κέιτι Πέρι, Αντόν Γιέλτσιν, Φρεντ Άρμισεν, Άλαν Κάμινγκ και Τζορτζ Λόπεζ.
Η ταινία βρίσκει τα Στρουμφάκια να είναι χαμένα στη Νέα Υόρκη και να προσπαθούν να βρουν τρόπο να γυρίσουν πίσω στο χωριό τους πριν τα πιάσει ο κακός μάγος Δρακουμέλ. Μετά από πέντε χρόνια διαπραγματεύσεων, ο Τζόρνταν Κέρνερ αγόρασε τα δικαιώματα το 2002 και προχώρησε στην ανάπτυξη της ταινίας με την Paramount και τη Nickelodeon Movies, πριν τελικά καταλήξει στη Columbia και στη Sony Pictures Animation.
Παρά τις αρνητικές κριτικές, τα Στρουμφάκια έγινε τεράστια εισπρακτική επιτυχία, αποφέροντας 563,7 εκατομμύρια δολάρια παγκοσμίως.
Πλοκή
Ο κακός μάγος Δρακουμέλ και η γάτα του Ψιψινέλ, ανακαλύπτουν το χωριό που κατοικούν τα Στρουμφάκια και τα κυνηγάνε μέσα στο δάσος. Τα Στρουμφάκια σκορπίζονται και ο Σκουντούφλης περιπλανιέται μέσα στην "απαγορευμένη" σπηλιά και κάποια στρουμφάκια τον ακολουθούν. Ο Μπαρμπα-Στρουμφ τους είχε προειδοποιήσει να μην πάνε ποτέ στην σπηλιά και παράλληλα με την πανσέληνο που υπήρχε εκείνη τη νύχτα μια μαγική πύλη ανοίγει και μεταφέρονται στο Σέντραλ Παρκ της Νέας Υόρκης. Τα Στρουμφάκια βρίσκουν καταφύγιο σε ένα παντρεμένο ζευγάρι και θα προσπαθήσουν να βρουν ένα τρόπο να επιστρέψουν στο χωριό τους πριν τους βρει ο Δρακουμέλ.
Πρώτα στάδια
Τον Ιούνιο του 2008, ανακοινώθηκε ότι η Columbia Pictures και η Sony αγόρασαν τα δικαιώματα.
Κάστινγκ
Οι Τζόναθαν Γουίντερς και Φρανκ Γουέλκερ είναι οι μόνοι ηθοποιοί που είχαν δουλέψει και στην τηλεοπτική σειρά. Ο Γουίντερς όπως και στην ταινία δάνειζε τη φωνή του στον Μπαρμπα-Στρουμφ ενώ ο Γουέλκερ που στην ταινία κάνει την Ψιψινέλ στην σειρά υποδυόταν τον Προκόπη. Ο Κουέντιν Ταραντίνο απέρριψε το ρόλο του Σπιρτούλη.
Box office
Με προϋπολογισμό 110.000.000 δολάρια, η ταινία Στρουμφάκια άνοιξε στη 2η θέση με 35,6 εκατομμύρια δολάρια το πρώτο σαββατοκύριακο. Οι συνολικές εισπράξεις στο αμερικανικό box office έφτασαν τα 142,6 εκατομμύρια δολάρια ενώ στον υπόλοιπο κόσμο απέφερε 421,1 εκατομμύρια δολάρια, συγκεντρώνοντας συνολικά 563,7 εκατομμύρια δολάρια παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Ταινίες παραγωγής Sony Pictures Animation Κατηγορία:Ταινίες κινουμένων σχεδίων της Columbia Pictures Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές κωμικές ταινίες Κατηγορία:Στρουμφάκια Κατηγορία:Αμερικανικές ταινίες κινουμένων σχεδίων Κατηγορία:3D ταινίες κινουμένων σχεδίων Κατηγορία:Ταινίες κινουμένων σχεδίων του 2011
The New Order
The New Order είναι ο τίτλος του δεύτερου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 5 Μαΐου του 1988 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Άλεξ Περιάλας στα "Pyramid Sound Studios" της Νέας Υόρκης.
Αυτός ήταν ο πρώτος δίσκος του συγκροτήματος που κατάφερε να μπει στους καταλόγους επιτυχιών του Billboard 200, όπως και στους αντίστοιχους βρετανικούς και γερμανικούς καταλόγους. Περιελάμβανε το κομμάτι "Trial by Fire", το οποίο αποτέλεσε το πρώτο βίντεο κλιπ του συγκροτήματος, όπως και την διασκευή στο "Nobody's Fault" των Aerosmith. Μέχρι το 1990, το "The New Order" είχε πουλήσει περισσότερα από 250.000 αντίτυπα σε όλο τον κόσμο.
Οι κριτικές που έλαβε το άλμπουμ ήταν θετικές, με το "Allmusic" να του δίνει 4,5 αστέρια, το "Sputnik Music" μέσο όρο βαθμολογιών 4,2 / 5 και το "Metal Archives" 75%.
Τραγούδια του δίσκου
1. Eerie Inhabitants (Billy, Peterson, Skolnick) - 5:06
2. The New Order (Peterson, Skolnick) - 4:25
4. Into the Pit (Billy, Peterson, Skolnick) - 2:46
5. Hypnosis (Peterson, Skolnick) - 2:04 6. Disciples of the Watch' (Billy, Peterson, Skolnick)'' - 5:05
7. The Preacher (Billy, Peterson, Skolnick) - 3:37
8. Nobody's Fault (Tyler, Whitford) - 3:57
9. A Day of Reckoning (Billy, Peterson, Skolnick) - 4:00
10. Musical Death (A Dirge) (Peterson, Skolnick) - 4:05
Θέσεις τσαρτ
Επίσημη κυκλοφορία: 5 Μαΐου 1988
Τα μέλη των Testament
Οι μουσικοί οι οποίοι ηχογράφησαν το "The New Order" είναι οι εξής:
Πηγές
Κατηγορία:Δισκογραφία των Testament Κατηγορία:Άλμπουμ του 1988
Έλα Ρίντε
Η Έλα Ρίντε (γερμανικά: Hella Riede), (γεννημένη σαν "Hella Vahley" στην Ερφούρτη στις 24 Οκτωβρίου 1938), ήταν Γερμανίδα πρωταθλήτρια της αντισφαίρισης στην Ανατολική Γερμανία.
Η πρώτη της επαφή με την αντισφαίριση ήταν όταν μάζευε τις μπάλες από τα γήπεδα (ball boy) του τοπικού συλλόγου αντισφαίρισης, Ροτ Βάις Ερφούρτης. Εκεί αναγνώρισε το ταλέντο της ο Καρλ-Χάιντς Στουρμ και την έγραψε στον σύλλογο, το 1954 συμμετείχε στο πρωτάθλημα νέως το οποίο και κατέκτησε. Έπειτα σπούδασε στον Πανεπιστήμιο "Ματίνος Λούθηρος", αργότερα δίδαξε στη σχολή. Το 1963 κέρδισε το διεθνές πρωτάθλημα της Πολωνίας στο μεικτό με συμπαίκτη τον Πέτερ Φέρμαν.
Ήταν πρωταθλήτρια Ανατολικής Γερμανίας στο απλό το 1965, 1966 και το 1969. Συμμετείχε επίσης στα τουρνουά της Τζακάρτα και του Zinnowitz, από τα λίγα που επέτρεπε τότε το καθεστώς να συμμετάσχει. Το 1965 παντρεύτηκε τον Ντίτερ Ρίντε πρωταθλητή δρόμων ταχύτητας.
Τρίγκλαβ
Το όνομα Τρίγκλαβ μπορεί να αναφέρεται:
Σύμβολο επί τοις εκατό
thumb|Η πρώτη εμφάνιση συμβόλου που σταδιακά εξελίχθηκε στο %, σε ιταλικό χειρόγραφο του 1425.
Το σύμβολο επί τοις εκατό (%) χρησιμοποιείται για να εκφράσει ποσοστό επί τοις εκατό. Το σύμβολο ανάγεται σε ιταλικό χειρόγραφο του 1425, όπου αντί της τυπικής έκφρασης P. cento ή P. 100 ή per 100 γράφεται p.c. όμως το c κατά την ιταλική συνήθεια φέρει μικρό ο (το οποίο πάνω από αριθμούς τους μετέτρεπε σε τακτικά αριθμητικά, primo, secundo, κτλ.) πάνω από το επιμηκυμένο τελείωμα του πάνω μέρους του γράμματος. Σταδιακά το σύμβολο εξελίχθηκε χάνοντας το p και επανερμηνεύτηκε με σύνδεση των δύο μηδενικών του με τα δύο μηδενικά του 100. Κατ' αναλογία προέκυψε αργότερα το σύμβολο επί τοις χιλίοις (‰) με τρία μηδενικά, όσα και το 1000, που δηλώνει αναγωγή σε χίλια, αλλά και το σύμβολο επί τοις δεκάκις χιλίοις (‱) με τέσσερα μηδενικά, όσα και το 10000, που υποδηλώνει αναγωγή στις δέκα χιλιάδες.
Παραπομπές
εκατο
Πουγέγουε-Κορντόν Κάουγε
Το Πουγέγουε (Puyehue) και Κορντόν Κάουγε (Cordón Caulle) είναι δύο ενωμένα ηφαιστειακά συγκροτήματα που σχηματίζουν τον ορεινό όγκο του Εθνικού Πάρκου Πουγέγουε στις νότιες Άνδεις, στη Χιλή. Ο ορεινός όγκος αποτελείται συνολικά από τέσσερα ηφαίστεια, τη καλδέρα Κορδιλιέρα Νεβάδα, το ηφαίστειο Μεντσέκα, τις ηφαιστειακές ρωγμές Κορντόν Κάουγε και το στρωματοηφαίστειο Πουγέγουε, το οποίο έχει ύψος 2.236 μέτρα. Το ηφαιστειακό οικοδόμημα έχει διαμορφώσει τη περιβάλλουσα περιοχή με πληθώρα ηφαιστειακών δομών όπως κώνοι τέφρας, ηφαιστειακοί δόμοι, καλδέρες και κρατήρες.
Το Κορντόν Κάουγε εξερράγη τελευταία φορά το 1960, μετά το σεισμό των 9,5 ρίχτερ στη Βαλντίβια. Από τότε το ηφαιστειακό σύμπλεγμα ήταν ανενεργό για 50 χρόνια, μέχρι τον Ιούνιο του 2011. Στις 4 Ιουνίου το ηφαίστειο εξερράγη παράγοντας μια εκρηκτική στήλη ύψους 12 χιλιομέτρων. Ο αέρας μετέφερε τα ηφαιστειακά υλικά μέχρι την Αργεντινή, με αποτέλεσμα να κλείσει το αεροδρόμιο της πόλης Σαν Κάρλος δε Μπαριλότσε, ενώ η στάχτη του ηφαιστείου διασκορπίστηκε σε όλο το νότιο ημισφαίριο. Οι αρχές της Χιλής απομάκρυναν από τις εστίες τους 3.500 άτομα. Η έκρηξη συνοδεύτηκε από σεισμούς με ένταση μέχρι 4 ρίχτερ. Το ηφαίστειο εξακολουθεί να παραμένει ενεργό μετά από αυτήν την έκρηξη.
Παραπομπές
Κατηγορία:Ηφαίστεια της Χιλής Κατηγορία:Άνδεις
Κρατικός Αερολιμένας Μυτιλήνης «Οδυσσέας Ελύτης»
Ο Κρατικός Αερολιμένας Μυτιλήνης «Οδυσσέας Ελύτης» (συντομογραφίες: IATA: MJT, ICAO: LGMT, ΥΠΑ: ΚΑΜΤΕ) βρίσκεται στη Λέσβο, 8 χιλιόμετρα από την πόλη της Μυτιλήνης στην περιοχή της Κρατήγου.
Ιστορικό
Ξεκίνησε τη λειτουργία του το 1948 με χωμάτινο διάδρομο μήκους 1.200 μέτρων και πλάτος 32 μέτρων. Το 1965 το κτήριο του Τερματικού Σταθμού είχε εμβαδόν 368 τ.μ. Τη δεκαετία του 1970 το μήκος του διαδρόμου έφτασε τα 1.974 μέτρα ενώ μέχρι το 2000 οι υποδομές βελτιώθηκαν και ο διάδρομος ανακατασκευάστηκε με νέο τάπητα. Ο διάδρομος επεκτάθηκε στα 2.400 μέτρα και πλάτος 45 μέτρα. Με τις τελευταίες προσθήκες ο τερματικός σταθμός απέκτησε συνολική επιφάνεια 2.000 τ.μ.
Το 1980 πραγματοποιήθηκε η πρώτη απευθείας πτήση με χώρα της Ευρώπης και από τότε κάθε θερινή σεζόν υποδέχεται δεκάδες αεροπορικές εταιρίες από όλη την Ευρώπη. Έχει πάρει το όνομά του από τον νομπελίστα ποιητή Οδυσσέα Ελύτη.
Παρεχόμενες υπηρεσίες
Το αεροδρόμιο διαθέτει
Μια καλή χρονιά
Πλοκή
Ο νεαρός Μαξ Σκίνερ, περνούσε τις καλοκαιρινές του διακοπές κατά την παιδική του ηλικία, μαθαίνοντας να εκτιμά τα καλύτερα πράγματα στη ζωή στο κτήμα του θείου του Χένρι στην Προβηγκία στη νοτιοανατολική Γαλλία. Περίπου 25 χρόνια αργότερα, ο Μαξ είναι ένας πολύ επιτυχημένος χρηματιστής, με έντονη την αίσθηση του χιούμορ.
Ο Μαξ λαμβάνει μια επιστολή από την οποία πληροφορείται τον θάνατο του θείου του Χένρι και ότι είναι ο μοναδικός κληρονόμος της περιουσίας του. Ταξιδεύει στην Προβηγκία για να προετοιμάσει μια γρήγορη πώληση. Μια ατυχία γίνεται εμπόδιο και ο Μαξ χάνει την πτήση για το Λονδίνο, αυτή η ατυχία τον αναγκάζει να παραμείνει στη Γαλλία όπου θα γνωρίσει την όμορφη και δυναμική Φανί Σενάλ.
Κατά την παραμονή του, ο Μαξ έχει μια απροσδόκητη άφιξη, μιας νεαρής καλιφορνέζας, της Κρίστι Ρόμπερτς η οποία ισχυρίζεται ότι είναι η νόθα κόρη του Χένρι. Ο Μαξ επιστρέφει στο Λονδίνο, όπου ο πρόεδρος της εταιρείας που δουλεύει, ο Σερ Νάιτζελ του κάνει μια πρόταση: "Χρήματα ή τη ζωή του". Εν το μεταξύ ο Μαξ ακυρώνει την πώληση του κτήματος.
Μετά την απόλυση του ο Μαξ βάζει πωλητήριο στο σπίτι του στο Λονδίνο και επιστρέφει στην Προβηγκία, και η σχέση του με τη Φανί ξεκινά. Η Κρίστι επιστρέφει και μαζί με τον Φρανσίς έχουν από κοινού τον αμπελώνα προσπαθώντας να συμβιβάσουν τις πολύ διαφορετικές φιλοσοφίες τους για την παραγωγή κρασιού.
Ο Μαξ είναι πλέον σε θέση να εστιάσει όλη του την προσοχή στη νέα του ζωή και στον έρωτα της ζωή του.
Σύνδεσμοι
Κατηγορία:Ταινίες του 2006 Κατηγορία:Ταινίες βασισμένες σε βρετανικά μυθιστορήματα Κατηγορία:Αγγλόφωνες ταινίες Κατηγορία:Γαλλόφωνες ταινίες Κατηγορία:Βρετανικές ταινίες Κατηγορία:Αμερικανικές ταινίες Κατηγορία:Βρετανικές αισθηματικές δραματικές ταινίες Κατηγορία:Βρετανικές αισθηματικές κωμικές ταινίες Κατηγορία:Βρετανικές δραματικές κωμικές ταινίες Κατηγορία:Αμερικανικές αισθηματικές δραματικές ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες παραγωγής 20th Century Fox Κατηγορία:Ταινίες γυρισμένες στη Γαλλία
Λάλι Εσπόσιτο
Η Μαριάννα "Λάλι" Εσπόσιτο (Μπουένος Άιρες, 10 Οκτωβρίου, 1991) είναι Αργεντίνα ηθοποιός και τραγουδίστρια. Έγινε ευρέως γνωστή για τον ρόλο της ως «Ουέντι» στην τηλεοπτική σειρά του Netflix, Sky Rojo, για τον ρόλο της ως Μαριανέλα Ταλαρίκο Ρινάλντι στην τηλεοπτική σειρά Casi Ángeles και ως μέλος στην νεανική ποπ μπάντα Teen Angels. Το 2013 ξεκίνησε την μουσική καριέρα της, παράλληλα με την καριέρα της ως ηθοποιός.
1998-2006: Rincon De Luz- Τσικιτίτας
Η Λάλι έκανε το τηλεοπτικό της ντεμπούτο στο παιδικό πρόγραμμα Caramelito y vos (Caramelito και εσύ) το 1998, όταν ήταν 6 χρονών. Το 2003 έπαιξε στο Rincón de Luz (Γωνιά του Φωτός), μια παιδική τηλεοπτική σειρά που δημιουργήθηκε από την Κρις Μορένα. Ένα χρόνο αργότερα εμφανίστηκε ως Ρομπέρτα στην Φλορισιέντα, μια άλλη επιτυχημένη σειρά της ίδιας δημιουργού. Το 2006 πρωταγωνίστησε στο ρόλο της Αγουστίνα Ρος σε μια νέα απόδοση της επιτυχημένης παιδικής σειράς της Κρις Μορένα, Τσικιτίτας. Συμμετείχε επίσης στις θεατρικές μεταφορές των τριών σειρών, ενώ επίσης πήρε μέρος και στα soundtrack τους.
2007-2012: Casi Angeles και Teen Angels
left|thumb|245x245px|Οι Teen Angels στο Ισραήλ μικρογραφία|286x286εσ Το 2007 η Λάλι πρωταγωνίστησε ως Μαριανέλα "Μαρ" Ρινάλντι στην σειρά Casi Ángeles (Σχεδόν Άγγελοι) που δημιουργήθηκε επίσης από την Κρίς Μορένα. Η σειρά έγινε ένα από τα πιο δημοφιλή τηλεοπτικά προγράμματα για εφήβους στην Αργεντινή, τη Λατινική Αμερική, την Ιταλία, την Ισπανία και το Ισραήλ. Διήρκεσε από το 2007 μέχρι το 2010 και κατείχε υψηλή βαθμολογία θέασης κερδίζοντας έτσι τέσσερα βραβεία Martín Fierro για το καλύτερο Πρόγραμμα για ανήλικους.
Επίσης η Λάλι έγινε ένα από τα πέντε μέλη της επιτυχημένης pop μπάντας Teen Angels μαζί με τους Γκαστόν Νταλμάου (Gaston Dalmau), Πίτερ Λανσάνι (Juan Pedro Lanzani), Νίκο Ριέρα (Nico Riera) και Μαρία Εουχένια Σουάρες (Maria Eugenia Suarez). Την περίοδο αυτή απέκτησε τέσσερα σόλο τραγούδια με τίτλο Escaparé, Hay un lugar, Siento και Me voy. Οι Teen Angels έκαναν επιτυχία σε χώρες όπως η Αργεντινή, το Ισραήλ, η Χιλή, το Περού, η Ισπανία, η Ιταλία και η Ουρουγουάη. Παρά το γεγονός ότι το Casi Ángeles τελείωσε το 2010, τα μέλη του συγκροτήματος ανακοίνωσαν ότι θα συνεχίσουν, αντικαθιστώντας ωστόσο την Μαρία Εουχένια Σουάρες, η οποία αποφάσισε να αποχωρήσει, με την επίσης συμπρωταγωνίστριά τους στη σειρά, Ροσίο Ιγαρσάμπαλ. (Rocio Igarzabal) Οι Teen Angels διαλύθηκαν το 2012. Η μπάντα κυκλοφόρησε συνολικά έξι άλμπουμ τα οποία έγιναν χρυσά και πλατινένια. Πραγματοποίησε την τελευταία συναυλία της στις 8 Οκτωβρίου 2012 στην Κόρδοβα. Μέσα στο 2013 κυκλοφόρησε η ταινία Teen Angels, el adiós ("Teen Angels, το αντίο"), μια 3D ταινία που αφορούσε την τελευταία τους συναυλία και την τελική τους διάλυση.
2011-2013: Cuando me sonreis, La Pelea de mi vida, Las brujas de Salem, Solamente Vos και A bailar (single)
Το 2011 η Λάλι πρωταγωνίστησε στην σειρά Cuando me sonreís μαζί με τους Φακούντο Αράνα (Facudo Arana), Χουλιέτα Ντίας (Julieta Diaz) και Μπενχαμίν Ρόχας (Benjamin Rojas).
Το 2012 η Λάλι πρωταγωνίστησε στο θέατρο ως Abigail Williams στην παραγωγή του Μπουένος Άιρες Las brujas de Salem (οι μάγισσες του Σάλεμ) του Άρθουρ Μίλερ, και έκανε το κινηματογραφικό της ντεμπούτο στην ταινία La Pelea de mi vida (Ο Αγώνας της ζωής μου) μαζί με τους Μαριάνο Μαρτίνες (Mariano Martinez) και Φεδερίκο Αμαδόρ(Federico Amador). Επίσης έκανε μία έκτακτη συμμετοχή στην σειρά Dulce Amor (Γλυκιά Αγάπη)
Το 2013 συμμετείχε στην κωμική σειρά της Pol-ka Solamente Vos (Μονάχα εσένα) στο ρόλο της Ντανιέλα Κουστό. Το 2013 επίσης ανακοίνωσε το ντεμπούτο της ως σόλο καλλιτέχνις και κυκλοφόρησε το πρώτο της single με τίτλο A Bailar.
2014-2016: A Bailar, Esperanza Mia, Soy και Permitidos
Τo 2014 συμμετείχε στην ταινία του Περού A Los 40. Τον Μάρτιο του ίδιου έτους παρουσίασε το video clip για το δεύτερο single Asesina το οποίο έσπασε όλα τα ρεκόρ στο YouTube στην Αργεντινή. Στις 21 Μαρτίου η Λάλι παρουσίασε το πρώτο της άλμπουμ με τίτλο A bailar. Τον Απρίλιο του 2014 ξεκίνησε την περιοδεία A Bailar Tour στο θέατρο Opera της Αργεντινής. Έκανε επίσης περιοδεία στην Αργεντινή, την Ουρουγουάη, το Περού, την Ισπανία και την Ιταλία. Τον Οκτώβριο του 2014 η Λάλι άνοιξε την συναυλία του Ρίκι Μάρτιν στην Αργεντινή. Τον Νοέμβριο υπέγραψε με την Sony Music και παρουσίασε το τρίτο της single με τίτλο Mil años luz. Τον Δεκέμβριο του ίδιου έτους κυκλοφόρησε το Cd+Dvd A Bailar το οποίο περιείχε τραγούδια, video clips, νέα τραγούδια και remix, καθώς και ένα ντοκιμαντέρ για την περιοδεία. To 2014 η Λάλι συμμετείχε επίσης στις web σειρέςTiempo Libre Electrica.
Το 2015 η Λάλι πρωταγωνίστησε στην παραγωγή της Pol-ka Esperanza Mia μαζί με τον Μαριάνο Μαρτίνεζ, η οποία μετατράπηκε στην μεγαλύτερη επιτυχία της χρονιάς στην Αργεντινή και πουλήθηκε σε αρκετές χώρες της Λατινικής Αμερικής, της Ευρώπης αλλά και της Ασίας. Επίσης πήρε μέρος και στα soundtrack της σειράς. Τον Μάιο παρουσίασε το νέο της video clip Del Otro Lado. Τον Ιούλιο συμμετείχε στην περιοδεία της σειράς Esperanza Mia στο θέατρο Opera του Μπουένος Άιρες και στις πόλεις Ροσάριο και Κόρδοβα της Αργεντινής. Στις 3 Σεπτεμβρίου η Λάλι άνοιξε την συναυλία της Katy Perry στην Αργεντινή. Στις 11 Σεπτεμβρίου παρουσίασε το video clip Histeria. Το 2015 έκανε ένα ντουέτο μαζί με τον Χουάν Μανουέλ Σερράτ καθώς και με τον Ρίκι Μάρτιν τραγουδώντας το τραγούδι «Fuego de noche, nieve de día».
Το 2016 η Λάλι πρωταγωνίστησε στην ταινία Permitidos. Το Μάρτιο του 2016 ολοκληρώθηκε το A bailar Tour στην Αργεντινή στο στάδιο Luna Park. Την ίδια μέρα παρουσίασε και το «Unico», το πρώτο single από τον καινούριο της CD. Toν Απρίλιο η Λάλι πραγματοποίησε την τελευταία της συναυλία του A bailar Tour στο Ισραήλ. Ένα μήνα μετά, στις 20 Μαΐου παρουσίασε το καινούριο της CD με τίτλο «Soy», το οποίο έγινε χρυσό σε πολύ λίγες ώρες. Στις 24 Ιουνίου η Λάλι άνοιξε την συναυλία των Fifth Harmony στην Χιλή. Στις 1 Ιουλίου παρουσίασε το video clip Soy. Στις 7 Σεπτεμβρίου του 2016 παρουσίασε το video clip Boomerang ενώ στις 8 Σεπτεμβρίου ξεκίνησε την νέα της περιοδεία (Soy Tour) στο θέατρο Opera του Μπουένος Αίρες. Το ίδιο έτος η Λάλι συμμετείχε στο remix του νεαρού Ισπανού τραγουδιστή Abraham Mateo Mueve και συνεργάστηκε με τον dj Brian Cross  Firestarter. Στις 14 Δεκεμβρίου παρουσίασε το νέο της βίντεο κλιπ για το single Ego. Τo 2016 η Λάλι έγινε η πρώτη Αργεντίνα καλλιτέχνης που μπήκε στην λίστα  Billboard Social 50 και Artist 100
2017-2018 Brava Acusada και Talento Fox
Τον Φεβρουάριο του 2017 η Λάλι συνεργάστηκε με την Ιταλίδα Baky K και παρουσίασε την ισπανική διασκευή του τραγουδιού «Roma-Bangkok». Στις 27 Ιουλίου παρουσίασε το πρώτο της single του τρίτου της δίσκου. Τον Αύγουστο του 2018 η Λάλι παρουσίασε τον τρίτο της δίσκο με τίτλο Brava. Παράλληλα τον ίδιο χρόνο πρωταγωνίστησε στην παραγωγή της Warner Bross Acusada που έκανε πρεμιέρα στις 13 Σεπτεμβρίου του 2018 και συμμετείχε ως μέλος της κριτικής επιτροπής στο τηλεοπτικό show Talento Fox
Μόντελινγκ
Η Λάλι υπήρξε εκπρόσωπος για πολλές μάρκες είτε με τους Teen Angels, είτε μόνη της. Έχει υπογράψει διάφορα συμβόλαια με εταιρείες ρούχων, τόσο για την αργεντίνικη, αλλά και άλλες αγορές.
Κατά την διάρκεια της καριέρας της έκανε φωτογραφίσεις για διάφορα περιοδικά.
Επιχειρηματικότητα
Στις 21 Σεπτεμβρίου του 2013, η Εσπόσιτο ξεκίνησε τη δική της σειρά αρωμάτων που φέρει το όνομά της, Lali.
Φιλανθρωπία
Τον Μάιο του 2010, η Λάλι και οι Teen Angels συμμετείχαν σε μια δράση που διοργανώθηκε από το Ίδρυμα Βιοποικιλότητας, με την ευκαιρία της Παγκόσμιας Ημέρας Βιοποικιλότητας για να αυξήσουν την ευαισθητοποίηση σχετικά με τη σημασία της διατήρησης της βιοποικιλότητας. Τέλος, έχει συμμετάσχει σε εκστρατείες κατά του εκφοβισμού και υπέρ των ατόμων με σύνδρομο Ντάουν.
Προσωπική Ζωή
Είναι η κόρη της Μαρία Χοσέ Ριέρα και του Κάρλος Εσπόσιτο, προπονητή ποδοσφαίρου. Έχει δύο μεγαλύτερα αδέρφια, την Άννα Λάουρα και τον Πατρίσιο. Γεννήθηκε και μεγάλωσε στη γειτονιά του Πάρκε Πατρίσιος και στη συνέχεια μετακόμισε στην περιοχή Μπάνφιλντ.
Από το 2006 μέχρι το 2010 είχε σχέση με τον επίσης ηθοποιό και συμπρωταγωνιστή της στις σειρές Chiquititas και Casi Ángeles, Πίτερ Λανσάνι. Από το 2010 έως το 2015 είχε σχέση με τον επίσης ηθοποιό Μπενχαμίν Αμαδέο. Το 2017, άρχισε να βγαίνει με τον επιχειρηματία Σαντιάγκο Μοκορρέα. Μετά από τρεισήμισι χρόνια σχέσης, η Εσπόσιτο ανακοίνωσε τον χωρισμό τους μέσω Twitter.
Ασπαρούχ
Ο Ασπαρούχ (Аспару̀х, 640 - 701) ήταν Βούλγαρος ηγεμόνας (Κάνας, кънѧѕь, kŭnędzĭ) κατά το δεύτερο μισό του 7ου αιώνα και θεωρείται ως ο ιδρυτής της πρώτης Βουλγαρικής αυτοκρατορίας το 681. Συναντάται επίσης ως Ισπερίχ και το όνομά του σημαίνει αυτός που έχει ψυχή αλόγου.
Θεωρείται γενάρχης του σύγχρονου βουλγαρικού έθνους. Υπό την ηγεσία του μερικές χιλιάδες άνθρωποι, φυγάδες από τις στέπες της Ουκρανίας, εγκαταστάθηκαν στα Βαλκάνια σε πείσμα της βυζαντινής υπερδύναμης και συγκρότησαν την Πρώτη Βουλγαρική Αυτοκρατορία, πρόγονο της σημερινής Βουλγαρίας (αν και τα εδάφη τους δεν ταυτίζονται γεωγραφικά).
Καταγωγή
Ο Ασπαρούχ ήταν ένας από τους νεότερους γιους του Κουμπράτ (ή Χουβράτη). Αυτός εξουσίαζε τη «Μεγάλη Βουλγαρία», μια ομοσπονδία τουρκογενών φύλων που εκτεινόταν βορείως της Μαύρης Θάλασσας, και βρισκόταν σε διαρκή ανταγωνισμό με τους Χαζάρους και τους Αβάρους.
Ο Χουβράτης πέθανε μάλλον το 665 και τον διαδέχθηκε ο πρωτότοκος γιος του Μπατ Μπαγιάν (ή Μπεζμέρ) που όμως δεν κατάφερε να κρατήσει το κράτος ενωμένο. Το 668 οι Χάζαροι εισέβαλαν από τα ανατολικά (πιθανώς παρακινημένοι από άλλους Βούλγαρους φυλάρχους) και ανάγκασαν τον Μπατ Μπαγιάν να παραδοθεί. Τότε οι μικρότεροι αδελφοί του, ο καθένας ως επικεφαλής της φυλής που διοικούσε, σκόρπισαν προς διάφορες κατευθύνσεις.
Σύγκρουση με τους Βυζαντινούς
Ο Ασπαρούχ με 800.000 άτομα εγκαταστάθηκε στις εκβολές του ποταμού Δούναβη, ανάμεσα σε διάσπαρτα σλαβικά φύλα (στη σημερινή Βεσσαραβία και ανατολική Ρουμανία). Από εκεί οργάνωνε ληστρικές επιδρομές εναντίον εδαφών και εμπορικών δρομολογίων της Βυζαντινής Αυτοκρατορίας. Τον πρώτο καιρό ο αυτοκράτορας Κωνσταντίνος Δ' δεν αντέδρασε ιδιαίτερα, αφού ο βυζαντινός στρατός είχε να αποκρούσει τρεις πολύ σοβαρότερες απειλές: την εξέγερση στη Σικελία (όπου είχε πεθάνει - ή πιθανώς δολοφονηθεί - ο πατέρας του Κώνστας Β'), τη σλαβική επίθεση στη Θεσσαλονίκη και πάνω απ' όλα την κυριαρχία των Αράβων στο Αιγαίο Πέλαγος, μέσω του οποίου έφτασαν στην Κωνσταντινούπολη και την πολιόρκησαν (674-678).
Υπ' αυτές τις συνθήκες, ο Ασπαρούχ παρέμεινε ανενόχλητος για μια δεκαετία. Όταν λοιπόν οι Βυζαντινοί εξανάγκασαν τους Άραβες σε αποχώρηση (679) και αποφάσισαν να ασχοληθούν με τους Βουλγάρους, αυτός είχε ήδη ενοποιήσει πολιτικά τις φατρίες που τον ακολούθησαν. Παράλληλα είχε συνάψει συμμαχία αμοιβαίας στρατιωτικής υποστήριξης με τους Σλάβους της Μοισίας (τις Επτά Σλαβικές Φυλές), για το ενδεχόμενο βυζαντινής επέμβασης.
Το καλοκαίρι του 680, βυζαντινά στρατεύματα (περίπου 50.000 άνδρες) υπό τον Κωνσταντίνο μεταφέρθηκαν με πλοία στο δέλτα του Δούναβη και περικύκλωσαν τις δυνάμεις του Ασπαρούχ. Για καλή τύχη του τελευταίου, κατά τη διάρκεια της πολιορκίας ο Κωνσταντίνος αναγκάστηκε να αποσυρθεί για λίγες ημέρες, προκειμένου να θεραπεύσει παλιό σοβαρό τραύμα στο πόδι του. Αυτό λειτούργησε διαλυτικά για το βυζαντινό στρατό: διαδόθηκε η φήμη ότι ο αυτοκράτορας είναι ετοιμοθάνατος ή ότι εγκατέλειψε την πολεμική προσπάθεια, με αποτέλεσμα να πέσει κατακόρυφα το ηθικό και να σημειωθούν μαζικές λιποταξίες. Τότε ο Ασπαρούχ και οι Σλάβοι σύμμαχοί του αντεπιτέθηκαν, έσπασαν τον κλοιό και παρέσυραν τους Βυζαντινούς στα έλη του δέλτα, όπου τους κατέσφαξαν σχεδόν έναν προς έναν.
Εγκατάσταση στα Βαλκάνια
Οι Βυζαντινοί βρέθηκαν στο δίλημμα να εκστρατεύσουν εκ νέου εναντίον των νέων γειτόνων τους ή να αποδεχθούν την ηγεμονία τους στη Μοισία, διασφαλίζοντας τουλάχιστον ότι θα σταματούσαν τις λεηλασίες. Τελικά όντας αδύναμοι να κάνουν πόλεμο, επέλεξαν την ειρήνη. Έτσι το 681 ο Κωνσταντίνος και ο Ασπαρούχ συνομολόγησαν συνθήκη ειρήνης, η οποία συνοδευόταν από ετήσια χρηματικά ανταλλάγματα προς τους Βουλγάρους - αυτό σήμαινε μεταξύ άλλων ότι πλέον η Βυζαντινή Αυτοκρατορία αναγνώριζε ντε φάκτο το νεοσύστατο βουλγαρικό κράτος.
Ύστερα χρόνια - Κληρονομιά
Ο Ασπαρούχ βασίλεψε για τουλάχιστον δεκαπέντε ακόμα χρόνια. Του αποδίδεται - χωρίς να λείπουν οι αντίθετες απόψεις - η ίδρυση σημαντικών πόλεων, όπως η Πλίσκα (ή Πλίσκουσα κατά τους Γεώργιο Κεδρηνό και Άννα Κομνηνή) και το Ντράσταρ (η σημερινή Σιλίστρα). Η Πλίσκα θεωρείται επίσης από τους περισσοτέρους ως η πρώτη πρωτεύουσα του κράτους του.
Για το θάνατό του, που συνέβη κάπου μεταξύ 695 και 701, δεν γνωρίζουμε πολλά πράγματα, πέρα από όσα έχουν διασωθεί μέσω των λαϊκών μύθων. Σύμφωνα με την επικρατέστερη αντίληψη, πέθανε πολεμώντας τους Χαζάρους στην περιοχή του Κάτω Δούναβη. Δεν γνωρίζουμε επίσης ποια ήταν η πραγματική ηλικία του - ένα κατά πολύ μεταγενέστερο και εν γένει αναξιόπιστο χειρόγραφο αναφέρει ότι ήταν ηγεμόνας των Βουλγάρων επί 61 χρόνια. Εκτιμάται ότι αυτή ήταν μάλλον η ηλικία του όταν πέθανε, οπότε πρέπει να γεννήθηκε τη δεκαετία του 630. Τον διαδέχθηκε ο γιος του Τέρβελ.
Την εποχή του θανάτου του Ασπαρούχ, η Αυτοκρατορία που ίδρυσε, εκτεινόταν από τις εκβολές του Δούναβη στη Μαύρη Θάλασσα και ακολουθούσε το ρου του ποταμού έως το Βίντιν, συμπεριλαμβάνοντας σε μεγάλο βάθος εκτάσεις και από τις δύο όχθες του ποταμού - τη σημερινή βόρεια Βουλγαρία και νότια Ρουμανία, μαζί με ένα τμήμα της Μολδαβίας. Στους επόμενους αιώνες, σε αυτά τα εδάφη οι Βούλγαροι του Ασπαρούχ και οι Σλάβοι θα δημιουργούσαν έναν κοινό πολιτισμό (υπό την επιρροή του Βυζαντίου), με αποτέλεσμα να γεννηθεί το βουλγαρικό έθνος όπως το γνωρίζουμε σήμερα.
Εξωτερικοί σύνδεσμοι
Κατηγορία:Βούλγαροι ευγενείς Κατηγορία:Οίκος του Ντούλο
Μικαέλ Λαντρό
Ο Μικαέλ Λαντρό, γεννημένος στις 14 Μαΐου 1979 στο Μασεκούλ (Λουάρ-Ατλαντίκ, Γαλλία), είναι διεθνής Γάλλος ποδοσφαιριστής ο οποίος αγωνίζεται στη θέση του τερματοφύλακα.
Προερχόμενος από τα τμήματα υποδομών της ΦΚ Ναντ, κατέκτησε με την τελευταία το Πρωτάθλημα Γαλλίας το 2001 και το Κύπελλο Γαλλίας το 1999 και το 2000. Στη συνέχεια πήρε μεταγραφή για την Παρί ΣΖ, προτού μετακομίσει στη Λιλ με την οποία πραγματοποίησε το νταμπλ Πρωτάθλημα-Κύπελλο Γαλλίας το 2011. Τον Δεκέμβριο του 2012, έλυσε το συμβόλαιό του με τον σύλλογο της Λιλ και υπέγραψε στην ΣΚ Μπαστιά. Κατέχει, από τις 4 Δεκεμβρίου 2013, το ρεκόρ συμμετοχών στη Λιγκ 1, το οποίο κατείχε μέχρι πρότινος ο Ζαν-Λυκ Ετορί.
Έχοντας συνολικά 11 διεθνείς συμμετοχές με την Εθνική Γαλλίας, ήταν φιναλίστ του Παγκοσμίου Κυπέλλου το 2006, ενώ κατέκτησε δύο φορές το Κύπελλο Συνομοσπονδιών το 2001 και το 2003.
Ξεκινήματα στη Ναντ
Ο Μικαέλ Λαντρό πραγματοποίησε το επαγγελματικό του ντεμπούτο στις 2 Οκτωβρίου 1996 σε μία αναμέτρηση απέναντι στην ΣΚ Μπαστιά σε ηλικία 17 ετών και 141 ημερών. Αποδείχτηκε καθοριστικός στη συγκεκριμένη αναμέτρηση, αποκρούοντας πέναλτι το οποίο εκτέλεσε ο Σλοβάκος Λιούμπομιρ Μόραβτσικ. Ο νεαρός τερματοφύλακας κατάφερε να καθιερωθεί σε σύντομο διάστημα ως βασικός τερματοφύλακας και έγινε αρχηγός της πρώτης ομάδας του συλλόγου σε ηλικία, μόλις, 19 ετών. ήταν επίσης από τους παίκτες-κλειδιά της ομάδας που κατέκτησε το Πρωτάθλημα Γαλλίας το 2001, καθώς και το Κύπελλο Γαλλίας το 1999 και το 2000.
Στις 11 Οκτωβρίου 2003, υποβλήθηκε σε εγχείρηση στον μηνίσκο, ο οποίος και ήταν ο πρώτος σοβαρός τραυματισμός της καριέρας του.
Στις 17 Απριλίου 2004, κατά τη διάρκεια αναμέτρησης για το Λιγκ Καπ απέναντι στη Σοσό, επιχείρησε μία πανένκα στη διάρκεια της διαδικασίας των πέναλτι, ωστόσο απομακρύνθηκε από τον Τεντί Ρισέρ. Το πέναλτι αυτό θα μπορούσε να είχε χαρίσει τη νίκη στην ομάδα του, ωστόσο η ΦΚ Ναντ τελικώς ηττήθηκε σε αυτό τον τελικό.
Στις 30 Ιουλίου 2005, με την ευκαιρία της αναμέτρησης για τη Λιγκ 1 μεταξύ της Ναντ και της ΡΚ Λανς, γιόρτασε την 300ή του συμμετοχή στο πρωτάθλημα σε ηλικία, μόλις, 26 ετών.
Ανακοίνωσε την πρόθεσή του να αποχωρίσει από την ομάδα που τον ανέδειξε στο τέλος της σεζόν 2005-2006. Στη διάρκεια της τελευταίας του αναμέτρησης στο Σταντ ντε λα Μπωζουάρ στις 6 Μαΐου 2006, βραβεύτηκε από τους οπαδούς του συλλόγου οι οποίοι του αναγνώρισαν την αγάπη του και την πίστη στην ομάδα, όπου και παρέμεινε για συνολικά δεκατρείς σεζόν. Τη σεζόν που ακολούθησε της αποχώρησής του, η ΦΚ Ναντ υποβιβάστηκε στη Λιγκ 2.
Παρί Σεν Ζερμέν
Ο Λαντρό υπέγραψε συμβόλαιο διάρκειας τεσσάρων ετών με την Παρί Σεν Ζερμέν στις 15 Μαΐου 2006. Οι δύο πρώτες του σεζόν στον σύλλογο της γαλλικής πρωτεύουσας αποδείχτηκαν εξίσου δύσκολες με τις τελευταίες του στη Ναντ, καθώς η ΠΣΖ βρέθηκε να δίνει μάχη μέχρι τέλους για την αποφυγή του υποβιβασμού. Ωστόσο, η Παρί Σεν Ζερμέν κατέκτησε το Λιγκ Καπ το 2008.
Στις 14 Φεβρουαρίου 2009, αγωνίστηκε για εκατοστή συνεχόμενη φορά σε αναμέτρηση της Λιγκ 1 με τα χρώματα της Παρί και αγωνίστηκε στο σύνολο των αναμετρήσεων για το πρωτάθλημα, στη διάρκεια των τριών ετών παραμονής του στο Παρίσι.
Λιλ ΟΣΚ
Στις 29 Ιουνίου 2009, έβαλε την υπογραφή του σε συμβόλαιο συνεργασίας διάρκειας τριών ετών με τη Λιλ ΟΣΚ, με το κόστος της μεταγραφής να ανέρχεται στα 1,6 εκατομμύρια ευρώ. Στις 3 Ιουλίου, υπέστη ρήξη των χιαστών συνδέσμων στο δεξιό του γόνατο. Αρχικά εκτός αγωνιστικής δράσης για διάστημα έξι μηνών και νοσηλευόμενος στο Νοσοκομείο της Σαλπετριέρ, επέστρεψε στην αποστολή της πρώτης ομάδας στις 22 Οκτωβρίου για μία αναμέτρηση για το Γιουρόπα Λιγκ απέναντι στην Τζένοα (3-0), ενώ δέχτηκε θερμή υποδοχή από τους φίλους του συλλόγου κατά την πρώτη του επίσημη συμμετοχή μετά τον τραυματισμό, σε αναμέτρηση για τη Λιγκ 1 στις 31 Οκτωβρίου 2009 με αντίπαλο την Γκρενόμπλ.
Τον Φεβρουάριο του 2011, ο Μικαέλ Λαντρό ανανέωσε το συμβόλαιο του για διάρκεια δύο ετών, παραμένοντας πλέον στο Νορ έως τον Ιούνιο του 2014.
Στις 13 Φεβρουαρίου 2011, σημείωσε την 500ή του συμμετοχή στη Λιγκ 1 σε αναμέτρηση για την 23η αγωνιστική του πρωταθλήματος απέναντι στην Τουλούζ (νίκη με 2-0).
Το 2011, οι πολύ καλές του εμφανίσεις για το πρωτάθλημα του απέφεραν το βραβείο του καλύτερου τερματοφύλακα της Λιγκ 1 στα Βραβεία UNFP, με την ΛΟΣΚ να πραγματοποιεί το νταμπλ Κύπελλο-Πρωτάθλημα.
Στις 27 Ιουλίου 2011, έγινε ο πρώτος παίκτης στην ιστορία που να αγωνίζεται στο Σούπερ Καπ Γαλλίας με τρεις διαφορετικούς συλλόγους.
Με ασταθή απόδοση από την αρχή της σεζόν, η θέση του ως βασικού στην ΛΟΣΚ έγινε όλο και πιο αμφίβολη. Του προσάπτονταν κυρίως ότι συχνά έφερε ευθύνη στα τέρματα που δεχόταν η ομάδα του από την αρχή της σεζόν. Στις 5 Δεκεμβρίου 2012, προς γενικότερη έκπληξη, ήταν ο αντικαταστάτης του, Στιβ Ελανά που αγωνίστηκε ως βασικός κάτω από την εστία του συλλόγου της Λιλ για την τελευταία αναμέτρηση της ομάδας για το Τσάμπιονς Λιγκ της σεζόν (ήττα με σκορ 0-1 απέναντι στη Βαλένθια ΚΦ). Το ίδιο, ωστόσο, σενάριο είχε λάβει χώρα και στην αμέσως προηγούμενη αναμέτρηση για το Τσάμπιονς Λιγκ, απέναντι στην ΜΠΑΤΕ Μπορίσοφ.
Στις 6 Δεκεμβρίου 2012, η εφημερίδα L'Équipe έκανε γνωστό ότι η ΛΟΣΚ και Μικαέλ Λαντρό ήρθαν σε μεταξύ τους συμφωνία για τη λύση του συμβολαίου του παίκτη, καθώς οι σχέσεις του με τον Ρουντί Γκαρσιά και το τεχνικό του επιτελείο είχαν χειροτερέψει αισθητά το τελευταίο διάστημα, με αντάλλαγμα τρεις μήνες από τον μισθό του, δηλαδή 360.000 ευρώ καθαρά.
ΣΚ Μπαστιά
Στις 23 Δεκεμβρίου 2012, ο Μικαέλ Λαντρό υπέγραψε συμβόλαιο συνεργασίας διάρκειας έξι μηνών με την ΣΚ Μπαστιά, με όρο ανανέωσης για ακόμη έναν χρόνο σε περίπτωση παραμονής του συλλόγου στη Λιγκ 1. Πραγματοποίησε το ντεμπούτο του με τον κορσικανικό σύλλογο σε εκτός έδρας αναμέτρηση στα πλαίσια της 20ής αγωνιστικής του πρωταθλήματος απέναντι στη Σταντ ντε Ρενς. Οι Κορσικανοί σημείωσαν τη δεύτερη εκτός έδρας νίκη τους για τη σεζόν, με τελικό σκορ 2-1, με τον Μικαέλ Λαντρό να πραγματοποιεί σειρά καθοριστικών επεμβάσεων.
Τον Ιούλιο του 2013, ανακοίνωσε την ανανέωση της συνεργασίας του με την Μπαστιά για έναν πρόσθετο χρόνο, ελπίζοντας να καταφέρει να σπάσει το ρεκόρ συμμετοχών στη Λιγκ 1, το οποίο κατείχε ο Ζαν-Λυκ Ετορί (602 συμμετοχές). Ήλπιζε, επίσης, να ολοκληρώσει την καριέρα του με την ίδια αναμέτρηση (ΣΚ Μπαστιά-ΦΚ Ναντ), με την οποία και είχε ξεκινήσει το 1996.
Στις 1 Δεκεμβρίου 2013, στα πλαίσια της 15ης αγωνιστικής, πραγματοποίησε απέναντι στην Εβιάν-Τονόν-Γκαγιάρ την 602η συμμετοχή του στη Λιγκ 1, ισοφαρίζοντας με αυτόν τον τρόπο το ρεκόρ του Ζαν-Λυκ Ετορί, ο οποίος, μάλιστα, με αυτή την αφορμή, ήρθε να τον βοηθήσει στην προθέρμανσή του πριν από την έναρξη της συγκεκριμένης αναμέτρησης. Αγωνίστηκε, ακόμη, στη συγκεκριμένη αναμέτρηση, για πρώτη φορά ως αρχηγός της ΣΚ Μπαστιά (2-0).
Στις 4 Δεκεμβρίου 2013, κατά τη διάρκεια του Ντέρμπι της Κορσικής για την 16η αγωνιστική του πρωταθλήματος απέναντι στην Αζαξιό (1-1), έσπασε το ρεκόρ συμμετοχών στη Λιγκ 1 έχοντας, πλέον, 603 συμμετοχές.
Στις 11 Μαΐου 2014, ανακοίνωσε το τέλος της ποδοσφαιρικής του καριέρας μετά την λήξη της τελευταίας αναμέτρησης για την σεζόν 2013-2014.
Μία τελευταία αναμέτρηση η οποία διεξήχθη απέναντι στην ομάδα που τον ανέδειξε ποδοσφαιρικά, την ΦΚ Ναντ, ενώ ολοκληρώθηκε με ισόπαλο λευκό σκορ, όπως και στην πρώτη του αναμέτρηση απέναντι στην Μπαστιά, στο ίδιο αυτό Σταντ Αρμάν-Σεζαρί, στη διάρκεια της οποίας είχε την ευκαιρία να συστηθεί στο ποδοσφαιρικό κοινό της Γαλλίας. Πραγματοποίησε, επίσης, δωρεά 100 θέσεων στους οπαδούς της Ναντ που πραγματοποίησαν το σχετικό ταξίδι για να δουν τον αγώνα.
Εθνική ομάδα
Παράλληλα με την καριέρα του στην ΦΚ Ναντ, ο Μικαέλ Λαντρό πραγματοποίησε συνολικά 43 συμμετοχές με την Εθνική Γαλλίας U21 μεταξύ του 1997 και του 2002.
Πραγματοποίησε την πρώτη του διεθνή συμμετοχή με την πρώτη ομάδα της Γαλλίας, στις 3 Ιουνίου 2001 απέναντι στο Μεξικό στα πλαίσια του Κυπέλλου Συνομοσπονδιών (νίκη με σκορ 4-0). Ο Λαντρό κατέκτησε με αυτή την ευκαιρία τον πρώτο του τίτλο με την Εθνική Γαλλίας, προτού επαναλάβει την επιτυχία αυτή δύο χρόνια αργότερα στο Κύπελλο Συνομοσπονδιών του 2003. Ήταν στη διάρκεια αυτής της διοργάνωσης που σημείωσε τη δεύτερη διεθνή του συμμετοχή, στις 22 Ιουνίου 2003 απέναντι στη Νέα Ζηλανδία (νίκη με σκορ 5-0).
Έπειτα, ήταν μέλος των 23 παικτών που επελέγησαν από τον Ζακ Σαντινί για να λάβουν μέρος στο Ευρωπαϊκό Πρωτάθλημα του 2004, και στη συνέχεια από τον Ραϊμόν Ντομενέκ για το Παγκόσμιο Κύπελλο του 2006, ως τρίτος τερματοφύλακας πίσω από τους αναντικατάστατους Φαμπιάν Μπαρτέζ και Γκρεγκορί Κουπέ.
Ο Μικαέλ Λαντρό παρέμεινε χωρίς να έχει δεχτεί τέρμα για παραπάνω από επτά συμμετοχές (693 αγωνιστικά λεπτά συγκεκριμένα), προτού δεχτεί το πρώτο του τέρμα στην όγδοη διεθνή συμμετοχή του, απέναντι στη Σκωτία (ήττα με σκορ 0-1) στο Παρκ ντε Πρενς.
Σημείωσε την ενδέκατη και τελευταία του συμμετοχή μέχρις σήμερα στις 16 Νοεμβρίου 2007 απέναντι στο Μαρόκο (ισοπαλία με σκορ 2-2).
Το 2008, προεπελέγη στην αποστολή των τριάντα παικτών που κλήθηκαν να λάβουν μέρος στο Ευρωπαϊκό Πρωτάθλημα του 2008 για τη Γαλλία, ωστόσο δεν συμπεριλήφθηκε στην τελική αποστολή. Στη συγκεκριμένη περίπτωση, ο έμπειρος τερματοφύλακας πλήρωσε το γεγονός της κακής του φόρμας σε ατομικό επίπεδο, σε συνδυασμό με τη γενικότερη κακή πορεία της Παρί Σεν Ζερμέν.
Η Χιονάτη και οι Επτά Νάνοι
240px|right|thumb|"Η Χιονάτη". Εικονογράφηση του Heinrich Leutemann ή του Carl Offterdinger Η Χιονάτη και οι επτά νάνοι είναι παραδοσιακό ευρωπαϊκό παραμύθι. Η γνωστότερη εκδοχή του είναι εκείνη από την συλλογή των Αδερφών Γκριμ, Παιδικά και Σπιτικά Παραμύθια (Kinder- und Hausmärchen) με πρώτη δημοσίευση το 1812 με το όνομα Η μικρή Χιονάτη / Χιονατούλα (Schneewittchen) και έχοντας την προέλευσή της από το Σπέσαρτ της Γερμανίας.
Μικαέλ Λαντρό
Εθνική ομάδα
Στις 11 Μαΐου 2010, ήταν μεταξύ των τριάντα παικτών που κλήθηκαν από τον Ραϊμόν Ντομενέκ για να λάβουν μέρος στο Παγκόσμιο Κύπελλο του 2010 στη Νότια Αφρική, ωστόσο για ακόμη μια φορά δεν ήταν μεταξύ της τελικής αποστολής των 23 παικτών για την τελική φάση της διοργάνωσης. Ο Λαντρό εξήγησε το γεγονός αυτό αργότερα, αναφέροντας ότι ο ομοσπονδιακός τεχνικός της Γαλλίας τον είχε ενημερώσει νωρίτερα για την πρόθεσή του να καλέσει τον Σεντρίκ Καρασό ως τρίτη επιλογή για τη θέση του τερματοφύλακα, ενόψει του Παγκοσμίου Κυπέλλου.
Χωρίς να έχει κληθεί στην εθνική ομάδα για διάστημα δύο ετών, ο Λαντρό ήταν μεταξύ των παικτών που κλήθηκαν από τον Ντιντιέ Ντεσάν για να λάβουν μέρος στις δύο αναμετρήσεις για τα προκριματικά του Παγκοσμίου Κυπέλλου του 2014 απέναντι στη Φινλανδία και τη Λευκορωσία, στις 7 και στις 11 Σεπτεμβρίου 2012.
Λίγες ημέρες αφότου βραβεύτηκε για τη συνολική του παρουσία στο γαλλικό ποδόσφαιρο από την UNFP και αφότου ανακοίνωσε ότι αποχωρούσε από την ενεργό δράση με το πέρας της σεζόν, κλήθηκε μεταξύ των 23 παικτών από τον Ντιντιέ Ντεσάν που θα λάμβαναν μέρος στο Παγκόσμιο Κύπελλο του 2014 στη Βραζιλία.
Η Χιονάτη και οι Επτά Νάνοι
Πλοκή
Η βασίλισσα διέταξε έναν κυνηγό να πάρει το παιδί στο δάσος και αφού το σκοτώσει, να φέρει πίσω τους πνεύμονες και το συκώτι της. Εκείνος, όμως, την λυπήθηκε και δίστασε να την σκοτώσει. Της είπε να τρέξει μέσα στο δάσος για να ξεφύγει από την βασίλισσα και έτσι, αντί της Χιονάτης, έφερε τους πνεύμονες και το συκώτι ενός γουρουνιού. Όταν ο κυνηγός έφτασε στο παλάτι έδειξε τη λάφυρα στη βασίλισσα, η οποία τα μαγείρεψε και τα έφαγε.
Μικαέλ Λαντρό
Εθνική ομάδα
Ο Μικαέλ Λαντρό κατέχει την καλύτερη επίδοση μεταξύ των τωρινών τερματοφυλάκων της Εθνικής Γαλλίας, έχοντας δεχθεί μόλις 3 τέρματα σε σύνολο 11 συμμετοχών.
Η Χιονάτη και οι Επτά Νάνοι
Πλοκή
Τρέχοντας, η Χιονάτη έφτασε στο σπίτι επτά νάνων. Εκεί έφαγε, ξάπλωσε και κοιμήθηκε. Μετά από λίγη ώρα, οι νάνοι έφτασαν στο σπίτι τους και την είδαν να κοιμάται. Η νύχτα πέρασε και την άλλη μέρα το κορίτσι ξύπνησε, και αφού τους είπε την ιστορία της και ζήτησε από τους νάνους να μείνει μαζί τους, αυτοί της είπαν πως αν καθαρίζει, στρώνει τα κρεβάτια, ράβει και πλέκει, τότε θα μείνει μαζί τους και θα έχει ό,τι θέλει. Η Χιονάτη δέχτηκε και έτσι έμεινε.331x331px|thumb|"Το βασιλόπουλο βλέπει τη Χιονάτη στο φέρετρο"'. Εικονογράφηση του Αλεξάντερ Ζικ.
Μια μέρα, η βασίλισσα κοιτάχτηκε στον καθρέφτη και τον ρώτησε: «Καθρέφτη, καθρεφτάκι μου στον τοίχο πάνω τώρα, ποια είναι η ωραιότερη σ' ολόκληρη την χώρα;» και ο καθρέφτης της απάντησε: «Κυρά Βασίλισσα, εσύ είσαι η ωραιότερη εδώ, μα πέρα από τα βουναλάκια, μαζί με τα επτά νανάκια, είν' η Χιονάτη από σένα χίλιες φορές ωραιότερη, όπως εγώ μπορώ να δω!»
Μικαέλ Λαντρό
Σχολιαστής
Τον Ιούνιο του 2012, ο Λαντρό εντάχθηκε στο δυναμικό του beIN Sport ως σχολιαστής για το Ευρωπαϊκό Πρωτάθλημα του 2012.
Η Χιονάτη και οι Επτά Νάνοι
Πλοκή
Έτσι, η βασίλισσα μεταμφιέστηκε σε γυρολόγο και πήγε στο σπίτι των νάνων για να σκοτώσει την Χιονάτη. Αφού κατάφερε να παζαρέψει και να πουλήσει στο κορίτσι κάποια μεταξένια κορδόνια δεσίματος του κορσέ, τα έδεσε πολύ σφιχτά σε αυτήν και εκείνη έπεσε κάτω αναίσθητη.
Όταν οι νάνοι ήρθαν, έκοψαν τα κορδόνια και αυτή ζωντάνεψε. Μα ο καθρέφτης είπε στην βασίλισσα ότι η Χιονάτη ήταν ακόμα ζωντανή. Τότε, εκείνη ξανάρθε στο σπιτάκι, ντυμένη ως γερόντισσα, αυτή τη φορά με μια δηλητηριώδη χτένα, την οποία έβαλε στα μαλλιά της Χιονάτης, κάνοντάς την να ξαναλιποθυμήσει. Αφού οι νάνοι την έσωσαν, η βασίλισσα, μαθαίνοντας πάλι για εκείνη, έφτιαξε τώρα ένα μήλο, μισό λευκό και καθαρό, μισό κόκκινο και δηλητηριασμένο. Έπειτα, με την μορφή αγρότισσας, πήγε στην καλύβα και προσέφερε την κόκκινη πλευρά του μήλου στο κορίτσι, τρώγοντας η ίδια την λευκή. Πριν βάλει μια μπουκιά στο στόμα της, η πριγκίπισσα έπεσε κάτω νεκρή. Οι νάνοι, μην μπορώντας να την συνεφέρουν, την θρήνησαν για τρία μερόνυχτα και έπειτα, επειδή παρέμενε όμορφη, την έκλεισαν σε ένα γυάλινο φέρετρο και σκάλισαν με χρυσά γράμματα το όνομα και την καταγωγή της βασιλοπούλας.
Μικαέλ Λαντρό
Σχολιαστής
Τον Αύγουστο του 2014, θα αναλάβει χρέη σχολιαστή για λογαριασμό του Canal+.
Η Χιονάτη και οι Επτά Νάνοι
Πλοκή
Τα χρόνια πέρασαν και ένα βασιλόπουλο που έφθασε στα βουνά, είδε την όμορφη κόρη πλέον να κείτεται στο φέρετρο. Τότε, εκείνος ζήτησε και οι νάνοι του έδωσαν το φέρετρο να το πάρει στο παλάτι του. Στη διαδρομή, ένας από τους στρατιώτες που κουβαλούσαν την κόρη σκόνταψε και το φέρετρο τραντάχτηκε, με αποτέλεσμα το κομμάτι του μήλου να ξεκολλήσει από τον λαιμό της Χιονάτης και εκείνη να ζωντανέψει. Έτσι, αφού της εξήγησαν τι είχε γίνει, το βασιλόπουλο την πήρε μαζί του και την παντρεύτηκε.
Μικαέλ Λαντρό
Προσωπική Ζωή
Ήταν παντρεμένος με την τενίστρια Αν-Γκαέλ Σιντό μεταξύ του 2002 και του 2006.
Η Χιονάτη και οι Επτά Νάνοι
Πλοκή
Η βασίλισσα, τόσο καιρό ήρεμη από την απάντηση του καθρέφτη ότι αυτή είναι η ωραιότερη και καλεσμένη στον γάμο, μόλις πριν φύγει για εκεί, κάνει την συνηθισμένη ερώτηση και ο καθρέφτης λέει: «Κυρά Βασίλισσα, εσύ είσαι η ωραιότερη εδώ, μα είν' η νεαρή Βασίλισσα χίλιες φορές ωραιότερη, όπως εγώ μπορώ να δω». Έτσι, η Βασίλισσα καταφθάνοντας στον γάμο μαθαίνει για την Χιονάτη και εκείνοι την τιμωρούν με δυο πυρακτωμένα παπούτσια, τα φοράει και χορεύοντας οδηγείται η ίδια στον θάνατο. Μετά τον θάνατο της βασίλισσας, η Χιονάτη έζησε με τον πρίγκιπα και τους νάνους ευτυχισμένη για όλη την υπόλοιπη ζωή της.
Πρώτη έκδοση
Στην πρώτη έκδοση του παραμυθιού το 1812 η κύρια ιστορία παραμένει η ίδια, ωστόσο κάποιες ουσιώδεις λεπτομέρειες είναι διαφορετικές. Αρχικά η κακιά βασίλισσα παρουσιάζεται, όχι ως η μητριά, αλλά ως η μητέρα της Χιονάτης, στοιχείο που άλλαξε στις αμέσως μετέπειτα εκδόσεις. Επιπλέον στην έκδοση αυτή το εβένινο στοιχείο δεν αποδίδεται στα μαλλιά της κόρης αλλά στα μάτια της, πράγμα που δικαιολογεί την παρουσίαση της Χιονάτης με ξανθά μαλλιά στις πρώτες απεικονίσεις, και που επιβεβαιώνεται από πηγές, σύμφωνα με τις οποίες οι Γκριμ σε μία ανέκδοτη έκδοση του 1808 αναφέρονται στα μαλλιά της ως «χρυσά». Ακόμα στην πρώτη έκδοση η βασιλοπούλα δε ζωντανεύει καθ' οδόν για το παλάτι του πρίγκιπα, αλλά έχοντας πάρει εκείνος το φέρετρο, όπου εκείνη κείτεται, ένας διαμαρτυρόμενος για την κατάσταση φρουρός ανασηκώνει το πτώμα της και το ταρακουνάει με αποτέλεσμα να εκτοξευτεί το κομμάτι του μήλου που ΄χε κολλήσει στο λαιμό της. Τέλος στις εκδόσεις που ακολουθούν υπάρχει πληθώρα αλλαγών ως προς τις γλωσσικές διατυπώσεις σε σχέση με την αρχική.
Μικαέλ Λαντρό
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Λιλ ΟΣΚ Κατηγορία:Ποδοσφαιριστές ΣΚ Μπαστιά Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Εθνικής Γαλλίας Κατηγορία:Τερματοφύλακες ποδοσφαιριστές Κατηγορία:Παίκτες νικητές Κυπέλλου Συνομοσπονδιών FIFA
Η Χιονάτη και οι Επτά Νάνοι
Πρώτη έκδοση
== Άλλες εκδοχές ==